>पीएम ने कहा कि जो लोग इस गोरखधंधे में लगे थे, उन्हें भी अच्छी तरह पता था कि एक ना एक दिन उनकी पोल जरूर खुलेगी. इसलिए उसी समय से हेराफेरी की एक और साजिश साथ-साथ रची गई. बैंकों का दिया कितना कर्ज वापस नहीं आ पा रहा, इसके सही आंकड़े देश से छिपाए जाने लगे. साल 2014 में जब हमारी सरकार बनी तो सारी सच्चाई सामने आने लगी, तब बैंकों से कड़ाई से कहा गया कि सही-सही आकलन करें कि उनकी कितनी राशि इस तरह का लोन देने की वजह से फंस गई है.